Lietuvos ir Saudo Arabijos santykiai

Lietuvos ir Saudo Arabijos santykiai – dvišaliai tarptautiniai santykiai tarp Lietuvos ir Saudo Arabija.

Nepriklausomybę pripažino 1991 m. rugsėjo 16 d., t. y., Lietuvos tapimo Jungtinių Tautų Organizacijos nare išvakarėse. Diplomatiniai santykiai užmegzti 2005 m. spalio 31 d. Tarpukariu santykiai nebuvo užmegzti ir Saudo Arabija nereiškė požiūrio SSRS įvykdyto Baltijos šalių okupacijos klausimu.

Lietuvai atstovauja nepaprastasis ir įgaliotasis ambasadorius, reziduojantis Jungtiniuose Arabų Emyratuose, Saudo Arabijai – nepaprastasis ir įgaliotasis ambasadorius, reziduojantis Danijoje. Džidoje veikia Lietuvos garbės konsulatas. Santykiai vystomi ir daugiašaliu formatu – Lietuva yra akreditavusi savo ambasadorių Arabų Šalių Lygai, kurios narė yra Saudo Arabija.

Abi šalys yra Jungtinių Tautų, kitų tarptautinių organizacijų narės. Santykiai vystomi ir daugiašaliu formatu – Lietuva yra akreditavusi savo ambasadorių Arabų Šalių Lygai, kurios nare yra Saudo Arabija.

Lietuvoje 2022 m. pradžioje gyveno 3 Saudo Arabijos piliečiai, Saudo Arabijoje — 43 Lietuvos piliečiai.

 Santykių istorija 

 Pirmieji kontaktai 
Saudo Arabija nepriklausomybę paskelbė 1934 m., tačiau, skirtingai nuo Lietuvos, neįstojo į Tautų Sąjungą. Nėra žinių apie bet kokio pobūdžio ryšių tarp Lietuvos ir Saudo Arabijos egzistavimą tarpukariu.

 Santykiai po 1991 m. 

Saudo Arabija Lietuvos nepriklausomybę pripažino 1991 m. rugsėjo 16 d. Santykiai tarp dviejų valstybių užmegzti 2005 m. spalio 31 d., Lietuvos nuolatiniam atstovui Jungtinėse Tautose ambasadoriui Gediminui Šerkšniui ir Saudo Arabijos nuolatiniam atstovui Jungtinėse Tautose ambasadoriui Fauziui bin Abdula Madžidui Šobokšiui pasirašius Lietuvos ir Saudo Arabijos diplomatinių santykių užmezgimo protokolą.Lietuva užmezgė diplomatinius santykius su Saudo Arabija (Lietuvos Respublikos užsienio reikalų ministerija)

2007 m. Lietuva Saudo Arabijai delegavo savo ambasadorių. Saudo Arabija savo ambasadorių Lietuvai delegavo po dvejų metų. 2007 m. gegužės mėn. įvyko pirmasis ministrų susitikimas – Lietuvos užsienio reikalų ministras Petras Vaitiekūnas dalyvavo Saudo Arabijoje vykstančiame ES ir Persų įlankos šalių ministrų susitikime.Užsienio reikalų ministras dalyvaus Saudo Arabijoje vyksiančiame ES ir Persų ilankos šalių ministrų susitikime (Lietuvos Respublikos užsienio reikalų ministerija)

2015 m. balandžio 28 d. Džidoje atidarytas Lietuvos garbės konsulatas, o konsulu paskirtas verslininkas Mahfuzas Marei bin Mahfuzas. Konsulato atidarymo proga Saudo Arabijoje pirmąkart lankėsi Lietuvos užsienio reikalų ministras Linas Linkevičius, taip pat susitikęs su Džidos gubernatoriumi, meru ir princu Mašielu bin Madžidu bin Abdulazizu al Saudu bei užsienio reikalų viceministru princu Abdulazizu bin Abdula bin Abdulazizu.Saudo Arabijoje atidarytas Lietuvos garbės konsulatas (Delfi.lt) Linas Linkevičius vizito metu taip pat susitiko su karaliumi Salmanu.Užsienio reikalų ministras lankosi Saudo Arabijoje (Lietuvos Respublikos užsienio reikalų ministerija)

2016 m. vasario 26-29 d. Rijade viešėjo užsienio reikalų viceministras Neris Germanas. Viešnagės metu tarp valstybių pasirašytas bendrasis susitarimas dėl bendradarbiavimo, kuris buvo patvirtintas Lietuvos Vyriausybės birželio mėn. ir įsigaliojo 2017 m. lapkričio 8 d.Saudo Arabija | Dvišalės sutartys | Tarptautinės sutartys | Užsienio politika | Lietuvos Respublikos užsienio reikalų ministerija (urm.lt) 

Dar kartą Saudo Arabijoje užsienio reikalų ministras Linas Linkevičius lankėsi 2018 m. balandžio 9-13 dienomis Saudo Arabijos užsienio reikalų ministro kvietimu. Kartu vyko Žemės ūkio ministerijos, Valstybinės maisto ir veterinarijos tarnybos, VŠĮ „Versli Lietuva“ atstovai bei verslo delegacija.Ministras Linas Linkevičius su darbo vizitu vyksta į Saudo Arabijos Karalystę (Lietuvos Respublikos užsienio reikalų ministerija)

2020 m. rugpjūčio 20 d. su Saudo Arabijos užsienio reikalų ministru princu Faisaliu bin Farhanu al-Saudu telefonu kalbėjosi Lietuvos užsienio reikalų ministras Linas Linkevičius.Loietuvos ir Saudo Arabijos užsienio reikalų ministrai aptarė bendradarbiavimo galimybes (Lietuvos Respublikos užsienio reikalų ministerija)

2021 m. lapkričio 8 d. tarp Lietuvos ir Saudo Arabijos užsienio reikalų ministerijų įvyko nuotolinės politinės konsultacijos. Joms vadovavo Lietuvos užsienio reikalų viceministras Mantas Adomėnas ir Saudo Arabijos užsienio reikalų viceministras Eidas Al-Thakafis, aptarti politiniai ir ekonominiai ryšiai, dvišalio ir daugiašalio bendradarbiavimo perspektyvos, Rytų kaimynystės šalių aktualijos, planuojamas Saudo Arabijos Užsienio reikalų ministro Princo Faisalo bin Farhano Al Saudo oficialus vizitas Lietuvoje.Lietuvos ir Saudo Arabijos politinėse konsultacijose dominavo nelegali migracija ir žaliasis kursas (Lietuvos Respublikos užsienio reikalų ministerija)

 Švietimo, mokslo ir technologiniai mainai ir kultūrinis bendradarbiavimas 
2010 m. spalio 15 d. Lietuvos užsienio reikalų ministerijoje surengtas seminaras „Persijos įlankos arabiškos šalys: daugialypė sociokultūrinė terpė“, kurio metu susirinkusiems verslininkams, keliautojams ir studentams pasakota apie Arabiškas Persijos įlankos šalis, tarp jų – Saudo Arabiją.URM surengtas seminaras, skirtas besidomintiems Persijos įlankos šalimis (Lietuvos Respublikos užsienio reikalų ministerija)

2017 m. Vilniuje, Kaune, Rukloje ir Visagine vykusiuose Arabų kultūros dienų renginiuose pranešimų skaityti atvyko profesoriai iš Saudo Arabijos, koncertą surengė muzikinė grupė iš šios šalies, o atidaryme dalyvavo Saudo Arabijos ambasadorius bei delegacija.09.08. Naujausios žinios. (2019-09-28, Lietuvos aidas) 

 Ekonominiai santykiai 
2018 m. balandžio 12 d., Lietuvos užsienio reikalų ministro Lino Linkevičiaus oficialaus vizito metu, Rijade organizuotas pirmasis Lietuvos ir Saudo Arabijos verslo forumas.Pirmajame Lietuvos-Saudo Arabijos verslo forume sutarta dėl dvišalių verslo ryšių skatinimo (Lietuvos Respublikos užsienio reikalų ministerija)

2022 m. ženkliai išaugo importas iš Saudo Arabijos. 2022 m. duomenimis, prekybos apyvarta tarp Lietuvos ir Saudo Arabijos siekė 2,34 mlrd. eurų, o Saudo Arabija buvo 13-a pagal prekybos apimtis Lietuvos prekybos partnerė.

Prekybos balanse vyrauja importas iš Saudo Arabijos į Lietuvą.

 Eksportas sudaro 167 mln. eurų; Saudo Arabija yra 32-a pagal prekybos apimtis eksporto partnerė.
 Importas sudaro 2,17 mrld. eurų; Saudo Arabija yra 9-a pagal prekybos apimtis importo partnerė. Daugiausiai importuojama mineralinio kuro (99,6%).

Pagal tiesioginių užsienio investicijų Lietuvoje dydį Saudo Arabija yra 51-a (investicijos siekia 3,4 mln. eurų). Tuo tarpu Lietuvos tiesioginių investicijų Saudo Arabijoje 2022 m. nebuvo.

 Metai  2020  2022 Eksportas į Saudo Arabiją (mln. Eur.) 179,3  167  Importas iš Saudo Arabijos (mln. Eur.) 167,5  2170

Pilietiniai mainai
 Metai  2016Migracijos metraštis 2015 , Migracijos departamentas prie VRM  2020Migracijos metraštis 2019 , Migracijos departamentas prie VRM  2021Migracijos metraštis 2020 , Migracijos departamentas prie VRM  2022Migracijos metraštis 2021 , Migracijos departamentas prie VRM Saudo Arabijos piliečių skaičius Lietuvoje 1  2  3  3

 Metai  2017  2022 Lietuvos piliečių skaičius Saudo Arabijoje 54  43

 Pasiuntinių ir ambasadorių sąrašas 

 Pasiuntiniai Lietuvai 
 nuo 2009 m. – Abdulas Rahmanas S. Al Hadlgas, pirmasis Saudo Arabijos ambasadorius Lietuvai (rezidavo Kopenhagoje)
 nuo 2014 m. – Mohamedas Ibrahimas Al Agailis (rezidavo Kopenhagoje)
 2017-2020 m. – Fahadas M. H. Al Ruvailis (rezidavo Kopenhagoje)
 nuo 2021 m. – Sahalas bin Mustafa (reziduoja Kopenhagoje)

 Pasiuntiniai Saudo Arabijai 
 2007–2010 m. – Ginutis Voveris, pirmasis Lietuvos ambasadorius Saudo Arabijai (rezidavo Kaire)
 2010-2015 m. – Dainius Junevičius (rezidavo Kaire)
 2016-2021 m. – Arvydas Daunoravičius (rezidavo Kaire)
 nuo 2022 m. – Ramūnas Davidonis (reziduoja Abu Dabyje)

 Šaltiniai 

 Nuorodos 
 Saudo Arabija | Dvišaliai ekonominiai ryšiai su užsienio šalimis | Prekybiniai ekonominiai santykiai | Ekonominė diplomatija | Lietuvos Respublikos užsienio reikalų ministerija (urm.lt) 
 Saudo Arabija | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:Saudo Arabija